Pandemia a schimbat obiceiurile de consum. Cu 25% mai mulți români nu mai mănâncă la restaurantele din mall.
Înainte de pandemie, 7% dintre români nu mâncau de la mall. Acum, 32% nu mai merg la restaurantele din mall. În topul preferinţelor, după fast-food este specificul românesc.
Obiceiurile de consum s-au schimbat semnificativ în ultimul an. De exemplu, mulţi dintre cei care obişnuiau să mănânce la mall, acum nu mai fac asta, conform unui studiu Reveal Marketing Research.Răspunsurile au fost culese online, din peste 1000 de interviuri.Dacă înainte de pandemie oamenii mergeau de câteva ori pe lună şi mâncau la mall, ei bine, acum lucrurile nu mai stau chiar aşa. 40% dintre respondenţi spun că mănâncă la mall o dată la câteva luni, sau nici atunci, iar 30% spun că nu merg deloc la aceste restaurante. Totuşi, cei care se duc o fac mai ales pentru restaurantele de tip fast food.După ce criterii alegem restaurantele la care mergem?40% dintre respondenţi spun că au rămas fideli restaurantelor la care mergeau şi înainte de pandemie.În rest, calitatea produselor este cea mai importantă când ne alegem restaurantul.Apoi urmează preţul, dar şi gradul în care sunt respectate măsurile de siguranţă împotriva virusului.